Robert Hossein

Robert Hossein (født 30. desember 1927 i Paris i Frankrike, død 31. desember 2020 i Essey-lès-Nancy) var en fransk skuespiller, filmregissør og dreiebokforfatter.


== Liv og virke ==


=== Bakgrunn ===
Hans foreldre var den aserbajdsjanske komponist Aminollah Hossein fra Samarkand eller Ashgabat, som var kjent som komponist både i Iran og i  Frankrike, og Anna Mincovschi, en jødisk skuespiller av russisk herkomst fra Soroca i Bessarabia. Han vokste opp med farens religion, den zoroastriske tro.


=== Karriere ===
Som teaterregissør isenesatte han blant annet Romeo og Julie av Shakespeare, Huis clos av Sartre, Hernani og uroppførelsen av musikalen Les Misérables etter Victor Hugo, romanadaptasjoner som Om mus og menn av John Steinbeck og Forbrytelse og straff av Fjodor Dostojevskij, Nattasylet av Maxim Gorki og La Casa de Bernarda Alba av Federico García Lorca, med hvilken Isabelle Adjani i 1972 hadde sitt scenegjennombrudd.
Hossein økte sin popularitet som skuespiller i rollen som Peyrac ved Michèle Merciers side i Angélique-filmsereien. Han spilte andre roller som Raskolnikov sammen med Marina Vlady i filmatiseringen av Dostojevskijs Forbrytelse og straff. Så ble det for det meste gangsterroller eller tvetydige karakterer. Denne rolleprofilen brøt han første gang bort fra da han spilte presten Jean Rastaud ved siden av den unge Claude Jade i motstandsdramaet Forbudte prester, som kretser rundt en prest som ender opp som kommunist. Ved siden av kunstneriske filmer som denne spilte han i 1981 mot Jean-Paul Belmondo i actionfilmen Profesjonell Killer.
Som regissør var han influert av film noir.Hossein var gift fire ganger. Hans første ekteskap, inngått i 1955 med filmpartneren Marina Vlady endte med skilsmisse. De fikk to sønner. Med sin annen hustru, den senere psykoanalytikeren og forfatteren Caroline Eliacheff, fikk han en sønn. De skilte seg i 1964. Den da 15-årige Caroline Eliacheff, datter av filmprodusenten Anatole Eliacheff og publisisten Françoise Giroud, kunne han gifte seg med den 7. juni 1962 bare med særlig tillatelse fra president Charles de Gaulle.Hans senere livsledsagerske var den unge skuespilleren Michèle Watrin, som i 1973 hadde en birolle som Claude Jades kusine i Forbudte prester og som da spilte sammen med Hossein. Hun døde i 1974 i en bilulykke foran Hosseins øyne.
Skuespilleren og regissøren levde senere med sin tredje hustru, skuespilleren Candice Patou, og de fikk også en sønn. De giftet seg 28. juni 1976.
I 1970-årene konverterte Robert Hossein til katolisismen, og ble opptatt i kirken ved dåp I 2007 presenterte han et skuespill med navnet N'ayez pas peur (Vær ikker rette) om pave Johannes Paul IIs liv. Han hadde en særlig hengivenhet til den hellige Therese av Lisieux.Hossein døde av covid-19 den 31. desember 2020, én dag etter sin 93-årsdag.


== Filmografi (utvalg) ==


=== som skuespiller ===
1953 – Sigarettsmuglerne
1955 – Nattens ulver
1956 – Raskolnikov
1957 – Man kan aldri vite
1961 – Vareheisen
1962 – Krigerens hvile
1963 – Dyden og lasten
1965 – Hemmelige agenter
1965 – Angelique og kongen
1967 – Angelique og sultanen
1967 – Angelique i Marokko
1969 – Slaget ved El Alamein
1969 – Damen i rødt
1969 – Et rep og en colt 45
1970 – I skyggen av Dillinger
1972 – Purk og skurk
1973 – Forbudte prester
1981 – Profesjonell killer
1982 – Hevn uten nåde
1986 – En mann og en kvinne tyve år senere
1987 – Diamantjakten


== Referanser ==


== Eksterne lenker ==
(en) Robert Hossein på Internet Movie Database 
(sv) Robert Hossein i Svensk Filmdatabas 
(da) Robert Hossein på Filmdatabasen 
(fr) Robert Hossein på Allociné 
(en) Robert Hossein på AllMovie 
(en) Robert Hossein hos The Movie Database